שמי לידיה ווינטרס ואני עובדת במוג'אנג, ואנחנו יצרנו משחק קטן שאולי אתם מכירים בשם מיינקראפט.
הדבר שאני הכי אוהבת לעשות במיינקראפט הוא לטייל. אני אוהבת לצאת להרפתקאות במערות ולראות
מה אוכל למצוא. בתור מישהי שאינה מתכנתת, אני מאוד נרגשת לעבור את ההדרכות הללו
וללמוד כיצד לתכנת בעצמי.
בשלב האחרון השתמשנו הרבה מאוד בבלוקים של "לזוז קדימה". זה יכול להיות הרבה יותר קל אם נאמר למחשב
לבצע את הפקודה "זוז קדימה" ארבע או חמש פעמים. למרבה המזל, מחשבים ממש טובים בלחזור על פעולות
באמצעות "לולאות". כשבנינו את מיינקראפט השתמשנו בהרבה לולאות כדי להציב את כל
החומרים שמהם יוצרים עולם חדש. מדובר על אלפי בלוקים.
אנחנו משתמשים בלולאות גם בדרכים אחרות, למשל לגרום לרגליים של אלכס לזוז קדימה ואחורה כשהיא הולכת.
לולאות הן חלק משמעותי מתכנות.
הלילה מגיע, ובשלבים הבאים אנחנו רוצים לבנות בית כדי שנוכל להישאר בטוחים. נשתמש בבלוק "חזור" כדי
לעשות זאת בקלות. על מנת לבנות קיר לבית שלנו, נוכל להורות לאלכס לזוז קדימה
ולהציב עצים ארבע פעמים, או שנוכל להורות לה לזוז קדימה ולהציב עץ אחד, ואז
להשתמש בבלוק "חזור" כדי לבצע את הפקודות הללו מספר פעמים.
כעת נלחץ על בלוק "חזור" ונורה לה כמה פעמים אנחנו רוצים שהיא
תחזור על הפעולה הזו. בואו נבנה את הבית שלנו לפני שהלילה יורד. בהצלחה!